ዝተሰንዘረ ርእይቶታት ብምምያን ኣስተውዕሎን ከንብቦ ይግባእ። ኣበርክቶ ደቂ ኣንስትዮ ተጋደልቲ ኣብ ኣበርክቶ ተጋደልቲ ደቂ ኣንስትዮ ዘተኰረ - ምዕራፍ ትሽዓተ "ፍጻሜታት መሪር ቃልሲ - ብቃል ሳልሳይ ወለዶ" (ገጽ 316) - ኣዝዮም መሰጥቲ ዛንታት ይርከብዎም። ፋጥማ መሓመድ ዓሊ (ጓል ዓሊ - ብ '77 ኣብ 16 ዕድሜኣ ዝተሰለፈት)፣ ትብለጽ ተወልደ (ጓል ጥሮታ - ብ '76 ዝተሰለፈት፡ ኣብ 150 ዓበይቲ ዉግኣት ዝተኻፈለት)፣ ብርሃና ገብረመድህን (ብ '77 ዝተሰለፈት ስንክልቲ፡ ኣብ ናደው ንሻዱሻይ ጊዜ ዝተወግአት)፣ ስዕዲ ሙሳ መሓመድ (ብ '76 ዝተሰለፈት - ኣብ 2ይ፡ 3ይ፡ 4ይ፡ 5ይ 6ይ፡ 7ይ ወራራት ዝተሳተፈት፡ ብመውጋእትታት ኣካላታ ዝተበሻሽዐ)፣ ኣስመረት ኣብራሃ (ጓንዴ፡ ብ '75 ዝተሰለፈት፡ ኣብ ኲናት ዓዲ-ቐይሕ ብ '78 ቅያ ዝፈጸመት)፣ መርየም እድሪስ ሹኩርክ (ብ '76 ዝተሰለፈት፡ ኣብ መደበር ታዕሊም ዓቢ ግደ ዝነበራ)፣ ፋና ተስፋማርያም (ብ '75 ዝተሰለፈት፡ ኣብ ሓደገኛ ከባቢታት ምስጢራዊ ንጥፈታት ተካይድ ዝነበረት)፣ ኣብረሀት ኣረፋይነ - ጓል ፋኖ (ብ '74 ዝተሰለፈት፡ ኣብ ህዝባዊ ምምሕዳርን ምውዳብ ሓፋሽን ዓቢ ኣበርክቶ ዝገበረት)፣ ኸዲጃ ዑመር መሓመድ (ብ '76 ዝተሰለፈት፡ ምውዳብን ምንቅቓሕን ሓፋሽ)፣ ናጽነት ምስግና ( ካብ '75 ጀሚራ ኣብ ምስጢራዊ ስርሓታት ዝነበረት)፣ ከምኡ'ውን ብዛዕባ ገጣሚት ተጋዳሊት ኣደ - ዘይነብ ያሲን ሱሌማን። 'ኣደ ስነጽሑፍ ኤርትራ'፡ ጓል-ኣንስተይቲ ደራሲት ቀሺ ዲመጥሮስ፡ ኤርትራን ኢትዮጵያን ንምቝራን ዝጽዓሩ ፈላሲ ኸምዚአን ዘኣመሰላ፡ ንኤርትራ ክሳብ ክንደይ ከም ዝተበጀዋ፡ ንእስነተን ዝሃባ፡ ናጽነት ኤርትራ ከይረኣያ ዝተሰውኣ ብዙሓት እየነ፤ ነተን ዘሎዋ ግን ኤርትራ እንታይ ኰን ጌራትለን ትኸውን። ብዉሑዱ ንታሪኸን ዝጽሕፉ ጸሓፍቲ ወዲብካ ብኽብሪ ክእለያ ዝግብአን ሰብ ቅያ እየን። ኣብዚ ኣሕመድ ጣህር ባዱሪ ብሓቂ ክምጐስ ይግባእ። ዛንታ ዉግእ ሓድሕድ ኣሕመድ ጣህር ባዱሪ ዉግእ ሓድሕድ ከመይ ኢሉ ከም ዝጀመረ ክገልጽ ከሎ (ገጽ 183) "ሓደ መዓልቲ ኣብ ጋድም ሓሊብ ሓንቲ መስርዕ ናይ ተ.ሓ.ኤ.
